b'\n_START_ARTICLE_\nCompa\xc3\xb1\xc3\xada Kaari & Roni Martin\n_START_PARAGRAPH_\nCompa\xc3\xb1\xc3\xada Kaari & Roni Martin on suomalainen Kaari ja Roni Martinin johtama nykyflamencotanssiryhm\xc3\xa4 ja ainoa p\xc3\xa4\xc3\xa4palkinnoilla palkittu ulkomaalainen ryhm\xc3\xa4 flamencon t\xc3\xa4rkeimm\xc3\xa4ss\xc3\xa4 koreografiakilpailussa Certamen de Coreograf\xc3\xada de Danza Espa\xc3\xb1ola y Flamencossa._NEWLINE_Ryhm\xc3\xa4 kuuluu tuotteliaimpiin ja kokeellisimpiin Pohjoismaissa. Ryhm\xc3\xa4n teosta La Kalevala kutsuttiin lehdist\xc3\xb6ss\xc3\xa4 flamencon l\xc3\xa4pimurroksi Suomessa. Kes\xc3\xa4kuussa 2006 ryhm\xc3\xa4n teos \xe2\x80\x9dKerro minulle sade\xe2\x80\x9d palkittiin Madridin koreografiakilpailussa kolmannella palkinnolla, se oli ensimm\xc3\xa4inen kilpailun viisitoistavuotisen historian aikana palkittu ulkomaalainen teos. Vuonna 2007 \xe2\x80\x9dKerro minulle sade\xe2\x80\x9d kutsuttiin Madridiin \xe2\x80\x9dLa otra mirada del flamenco\xe2\x80\x9d -sarjaan, jossa se sai erityisesti huomiota osakseen ensimm\xc3\xa4isen\xc3\xa4 kansainv\xc3\xa4lisen\xc3\xa4 esityksen\xc3\xa4 sarjan 12-vuotisessa historiassa, jossa on aiemmin n\xc3\xa4hty useita Espanjan nimekk\xc3\xa4impi\xc3\xa4 esiintyji\xc3\xa4. Vuonna 2009 ryhm\xc3\xa4 toteutti flamencoteoksen Peppi Pitk\xc3\xa4tossu Helsingin Juhlaviikoille Kansallisoopperaan._NEWLINE_Helmikuussa 2010 Roni Martinille my\xc3\xb6nnettiin vuoden teatterimusiikkiteko-palkinto teoksesta Peppi Pitk\xc3\xa4tossu._NEWLINE_Joulukuussa 2012 Compa\xc3\xb1\xc3\xada Kaari Martinin Korppi ja kello -teos voitti kolme p\xc3\xa4\xc3\xa4palkintoa maailman t\xc3\xa4rkeimm\xc3\xa4ss\xc3\xa4 flamencokoreografian kilpailussa. Kaari Martin voitti p\xc3\xa4\xc3\xa4palkinnon parhaasta soolokoreografiasta, Roni Martin parhaasta musiikista ja Erika Turunen parhaasta puvustuksesta. Koskaan aiemmin ei ole ulkomainen ryhm\xc3\xa4 vienyt kilpailun ykk\xc3\xb6spalkintoa.  _NEWLINE_Helsingin Juhlaviikoilla elokuussa 2015 sai ensi-iltansa Compa\xc3\xb1\xc3\xada Kaari & Roni Martinin suurteos KILL Carmen, joka sai loistavan vastaanoton kriitikoilta ja kaikki esitykset olivat loppuunmyytyj\xc3\xa4._NEWLINE_Maaliskuussa 2018 sai ensi-iltansa Compa\xc3\xb1\xc3\xada Kaari & Roni Martinin teos Anna Karenina, jonka kaikki esitykset olivat loppuunmyytyj\xc3\xa4.  Teos sai kriitikoilta ylist\xc3\xa4v\xc3\xa4t arvostelut ja mm. Helsingin Sanomat kirjoitti teoksesta, ett\xc3\xa4 "Anna Kareninassa esitet\xc3\xa4\xc3\xa4n klassikkotulkinnan sijaan klassikon roolien hajottaminen ja niiden syv\xc3\xa4tarkka analyysi nykyajassa"._NEWLINE_Anna Kareninassa vanhenevan kreivin roolin tanssi Jorma Uotinen'